**TERMAT DHE KUSHTET**

1. **GJËRAT QË DUHET T’I MERRNI PARASYSH PËRPARA SE TË APLIKONI**
2. DATAT E ZBATIMIT TË PROJEKTIT

Në formën e aplikimit shkruani qartë datën e fillimit dhe të përfundimit të projektit të Vullnetarizmit Edukativ [ENG: Service-Learning]. Datat e projektit janë kusht për t’u vlerësuar për Çmimit Rajonal të Vullnetarizmit Eduktaiv dhe kjo i lejon Ekipit Vlerësues të identifikojë se në cilën fazë është përfunduar projekti dhe çfarë ka mbetur për t'u bërë.

Ekipi i Vlerësues do të vlerësojë projektet që kanë filluar gjatë **vitit shkollor 2019/20 dhe 2020/21 dhe do të përfundojnë para 30 qershorit 2021.** Në qoftë se nuk i specifikoni datat e projektit, projekti juaj nuk mund të vlerësohet plotësisht.

1. MBËSHTETJA INSTITUCIONALE

Kërkesë thelbësore **që të pranohet forma e aplikimit tuaj duhet të nënshkruhet dhe të vuloset nga:**

* Nëse jeni duke aplikuar si shkollë, forma e aplikimit duhet të nënshkruhet dhe vuloset nga **Autoriteti Drejtues i Shkollës/Drejtori i Shkollës.**
* Nëse jeni duke aplikuar si organizatë qeveritare, forma e aplikimit duhet të nënshkruhet dhe vuloset nga niveli më i lartë i **Institucionit Joqeveritar**, nën mbikëqyrjen e të cilit e keni zbatuar projektin e Vullnetarizmit Edukativ.

Në qoftë se kjokërkesë **nuk është përmbushur siç duhet**, projekti juaj nuk mund të vlerësohet.

1. FORMA E APLIKIMIT DHE DËRGIMI

Forma e aplikimit (VETËM forma virtuale) do të konsiderohet e vlefshme nëse dorëzohet elektronikisht **në formatin PDF, në email adresat:** **cee.sl.award@ioskole.net**

**dhe** **vullnetarizmiedukativ@toka-ks.org** **duke e shkruar në subjekt të email-it, emrin e shtetit tuaj.**

Së bashku me formën e aplikimit të plotësuar, ju rekomandojmëqë të bashkangjitni prova të projektit të implementuar (në dokumente të ndara) që mund t’i japin një pasqyrë më të gjerë dhe më komplete projektit me të cilin jeni duke aplikuar. Këto prova të projektit mund të jenë: materiale promovuese, broshura, postera, video, fotografi, linqe të mediave etj.

**B. ASPEKTET E PROJEKTIT TË CILAT DO TË VLERËSOHEN PËR ÇMIMIN RAJONAL**

* Përpara se të aplikoni, lexoni këto aspekte të dizajnimit dhe zbatimit të projektit të Vullnetarizmit Edukativ.
* Përmes pikave më poshtë ju mund ta dini nëse projekti juaj është projekt i Vullnetarizmit Edukativ ose jo.
* Në qoftëse mungon njëra nga pikat më poshtë ne ju sugjerojmë që t’i kompletoni ose t’i rishikoni pikat që mungojnë deri më 30 qershor 2021.
1. MOTIVIMI DHE ROLI I PJESËMARRJES

Në metodologjinë e Vullnetarizmit Edukativ, nxënësit nuk konsiderohen përfitues të projektit, por pjesëmarrës aktivë të aktiviteteve të projektit ku përfitues janë të tjerët.

Kjo përvojë nënkupton përfshirjen dhe angazhimin e nxënësve në aktivitete konkrete që synojnë transformimin ose përmirësimin e diçkaje në shoqëri.

Në shumë raste, nxënësit janë të përfshirë në projektet e Vullnetarizmit Edukativ të planifikuara nga shkolla, drejtori, mësimdhënësit dhe organizatat. Mirëpo, projekti i Vullnetarizmit Edukativ ka për qëllim që për shembull mësimdhënësit së bashku me nxënësit të prezantojnë problemin, të hartojnë, të planifikojnë, të zbatojnë dhe të reflektojnë aktivitetet e projektit, si dhe ta bëjnë vlerësimin e punës në mënyrë që të përmirësojnë lidershipin tek nxënësit.

1. DIAGNOZA/HARTIMI I NEVOJAVE

Diagnoza/hartimi i nevojave nënkuptohet si përpjekje për të identifikuar nevojën reale dhe të ngutshme të një komuniteti që mund të adresohet nga shkolla dhe nxënësit me të gjitha burimet njerëzore dhe materiale në dispozicion, për aq sa ky veprim nënkupton një mundësi mësimi për nxënësit.

Në hartimin e nevojave është me rëndësi që të marrin pjesë të gjithë akterët e përfshirë në proces, veçanërisht përfituesit e projektit.

Diagnoza përfshirëse, nënkupton kur komuniteti shkollor dhe përfituesit mund të ngritin zërin e tyre, dhe kjo diagnozë ndikon në efektivitetin e saj dhe qëndrueshmërinë e projektit.

Pra, diagnoza/hartimi i nevojave dhe identifikimi i problemit të një komuniteti të caktuar duhet të jetë e përkufizuar mirë, e rëndësishme për komunitetin dhe për shkollën dhe duhet të jetë e mundur që të adresohet nga nxënësit.

1. PËRVOJA/PROJEKTI E/I VULLNETARIZMIT EDUKATIV

Projekti i Vullnetarizmit Edukativ përfshin aktivitete konkrete ndaj një problemi real të komunitetit, i cili synon zvogëlimin, zbutjen ose zgjidhjen e tij, ose kontribuon së bashku me akterët e tjerë për ta zgjidhur atë.

Në projektet e Vullnetarizmit Edukativ, shërbimi nuk kuptohet si bamirësi dhe përfitim. Përkundrazi, shërbimi i sheh të tjerët si të barabartë, i njeh nevojat e tyre, situatat e padrejta që i kalojnë ose të drejtat që duhen mbrojtur, dhe reflekton në mënyrë kritike mbi to. Aktivitetet e Vullnetarizmit Edukativ kanë për qëllim që të përhapin dhe t’i hapin rrugë transformimit shoqëror.

Nxënësit kryejnë aktivitete me komunitetin, jo për komunitetin, pasi vetë pjesëmarrësit mësojnë dhe përfitojnë nga kjo përvojë.

1. GRUPI I SYNUAR I KOMUNITETIT DHE PËRFITUESIT

"Përfituesit" ose "grupi i synuar i komunitetit" janë ata që përfitojnë nga aktiviteti/et konkret/e të Vullnetarizmit Edukativ. Projektet e Vullnetarizmit Edukativ propozojnë një zhvendosje të perspektivës për "grupin e synuar të komunitetit" ose "përfituesit" e aktiviteteve, të cilët bëhen "bashkë-pjesëmarrës" në zbatim të projektit së bashku me nxënësit.

Projekti duhet të përfshijë:

* + numrin e përfituesve direkt dhe indirekt, dhe përshkrimin e tyre socio-ekonomik, moshën ose nivelin e shkollës, punësimin,
	+ llojin e popullsisë (urbane ose rurale),
	+ personat me aftësi të kufizuara ose me probleme shëndetësore,
	+ Pakicat, azilkërkues, migrantë, njerëz të privuar nga liria, etj.

Në këtë mënyrë, është e mundur të vlerësohet qëndrueshmëria e aktiviteteve të Vullnetarizmit Edukativ. Gjatë aplikimit ju inkurajojmë të përfshini informacione të hollësishme në lidhje me përfituesit e projektit dhe mënyrën se si ata kanë marrë pjesë në projekt.

1. RRJETËZIMI NË KOMUNITET

Projektet e Vullnetarizmit Edukativ kanë vlerë më të lartë kur ato mbështeten nga akterë të shumtë dhe institucione të ndryshme si organizata shoqërore, institucione qeveritare, ndërmarrje dhe biznese, që luajnë një rol në komunitet dhe me të cilat është e mundur të vendosen marrëveshje të ndërsjella të punës, pakte ose bashkëpunime.

Këto lidhje japin një kontribut për qëndrueshmërinë e projektit dhe promovojnë reciprocitetin pozitiv. Ato përfshijnë punën me anëtarët e tjerë të komunitetit që kryesisht synojnë adresimin e nevojave, identifikimin e problemeve dhe veprimeve të komunitetit që kërkohen, me anë të qasjes ndër-sektoriale në punë.

1. LIDHJA ME KURRIKULËN, LËNDËT OSE PËRMBAJTJEN E MËSIMIT

Projektet e Vullnetarizmit Edukativ, kanë edhe qëllim pedagogjik, duke përmirësuar cilësinë e të mësuarit dhe duke ofruar një përgjigje aktive ndaj nevojës reale dhe të ngutshme të një komuniteti.

Eshtë thelbësore që projekti me të cilin aplikoni të ketë përmbajtje kurrikulare e cila është bërë në praktikë përmes aktiviteteve të Vullnetarizmit Edukativ, dhe që ua ka mundësuar nxënësve të zhvillojnë aftësi dhe mësim nga përmbajtja kurrikulare.

Lidhja e praktikës së Vullnetarizmit Edukativ me mësimin formal u mundëson nxënësve të përdorin njohuri dhe shkathtësi në kontekste reale dhe të krijojnë një qytetari efektive dhe aktive për të mirën e komunitetit. Integrimi i qëllimshëm i përvojave arsimore të Vullnetarizmit Edukativ me përmbajtjen kurrikulare të fushave ose lëndëve specifike gjithashtu promovon një reflektim të thellë në veprimtaritë dhe procesin mësimor të nxënësve.

Kombinimi i përmbajtjes kurrikulare i përgatitë nxënësit që të adresojnë më mirë problemet e përditshme. Ndërdisiplinariteti midis fushave kurrikulare, nxënësve u mundëson një mënyrë shumëdimensionale të punës, pasi adreson problemet nga këndvështrime të ndryshme.

1. OBJEKTIVAT E TË MËSUARIT

Objektivat e të mësuarit duhet të jenë specifike dhe të vlerësueshme. Ato duhet të synojnë përmbushjen e përmbajtjes kurrikulare që përfshihet në zhvillimin e projektit, siç janë konceptet, metodat, shkathtësitë dhe procedurat, si dhe vlerat dhe qëndrimet.

1. OBJEKTIVAT E AKTIVITETEVE VULLNETARE/SHËRBIMIT

Objektivat e aktiviteteve vullnetare/shërbimit janë gjithashtu specifike dhe të vlerësueshme, por ato i referohen shërbimit të komunitetit. Ato nënkuptojnë përdorimin e gjuhës së thjeshtë për të shpjeguar arritjet e pritura në lidhje me zvogëlimin, përmirësimin ose zgjidhjen e problemit që do të adresohet. Ato gjithashtu mund të konsiderohen si "qëllime që duhen arritur".

Në të njëjtën kohë, objektivat e aktiviteteve vullnetare/shërbimit duhet të jenë mjaft fleksibile në mënyrë që të përshtaten me rrethanat e ndryshme që mund të lindin gjatë gjithë projektit. Ju rekomandojmë që gjatë aplikimit t’i përshkruani qartë objektivat e projektit tuaj në mënyrë që ato të jenë të hollësishme, por edhe të qarta dhe të sakta.

1. VLERËSIMI I VAZHDUESHËM

Vlerësimi është një proces që synon të reflektojë mbi arritjet dhe efektet e projektit të përfunduar, në mënyrë që të vlerësohen arritjet kryesore, të korrigjohen gabimet dhe të ndryshohen ose modifikohen sipas nevojës. Gjithashtu, vlerësimi i vazhdueshëm nënkupton që duhet përcaktuar nëse janë përmbushur të gjitha fazat e planifikuara të projektit dhe objektivat e pritura.

Përmes vlerësimit të vazhdueshëm, është e mundur t’i kontrolloni rezultatet dhe arritjet e pjesshme/përfundimtare të projektit dhe të keni mundësi t’i përmirësoni gjërat.

Është e dëshirueshme që procesi i vlerësimit të përfshijë të gjithë akterët e projektit të Vullnetarizmit Edukativ dhe të kryhet në një mënyrë pjesëmarrëse dhe demokratike. Është e rëndësishme të merren parasysh jo vetëm aspektet sasiore por edhe ato cilësore të përvojës, të jeni të gatshëm për ngjarje të paparashikueshme dhe për pasojat e tyre, të mirëpritni procesin dhe jo vetëm rezultatet. Vlerësimet gjithashtu mund t’ia mundësojnë shkollës apo organizatës që të shqyrtojë ndikimin e projektit të Vullnetarizmit Edukativ në performancën akademike të nxënësve dhe vijueshmërinë në shkollë.

1. FESTIMI

Në projektet e Vullnetarizmit Edukativ, festimi është koha për të ripërjetuar dhe për të shkëmbyer përvojat tona. Mirënjohja dhe festimi forcojnë vetëvlerësimin individual dhe grupor, dhe rrisin njohjen e arritjeve në tërësi. Festimi ofron mirënjohjen e merituar të komunitetit, protagonistëve të projektit të Vullnetarizmit Edukativ. Ai i tejkalon stereotipet dhe paragjykimet dhe i vë në pah angazhimet dhe veprimet e nxënësve. Zakonisht, festimet janë të hapura për një rreth të gjerë njerëzish dhe janë vendi ku jepen çertifikata, diploma, medalje ose çfarëdo mënyre tjetër të mirënjohjes zyrtare.

1. REFLEKTIMI

Reflektimi i projekteve të Vullnetarizmit Edukativ promovon të mësuarit, mendimet dhe ndjenjat individuale dhe grupire gjatë zbatimit të projektit dhe marrëdhëniet në grup. Aktivitetet e reflektimit gjithashtu mundësojnë që nxënësit të ndërgjegjësohen për të mësuarit e tyre dhe të trajnojnë të menduarit kritik dhe angazhimin qytetar.

Këto projekte u ofrojnë nxënësve mundësinë për të ushtruar të drejtat dhe përgjegjësitë e tyre në çështjet që i shqetësojnë ata dhe që ndikojnë në jetën e tyre. Vullnetarizmi Edukativ përfshin trajnime që zhvillojnë dhe forcojnë proceset e reflektimit për të mirën e përbashkët dhe për vetën e tyre. Për më tepër, aktivitetet reflektuese janë mjet thelbësor **për të siguruar feedback dhe komente nga përfituesit e projektit** dhe nga ana e të gjithë pjesëmarrësve aktiv të projektit. .

1. REZULTATET DHE NDIKIMI

Rezultatet ose efektet e çdo projekti të Vullnetarizmit Edukativ, duhet të jenë të matshme në mënyrë që ato të tregojnë ndryshimin kur krahasohen me kushtet fillestare të mësimit dhe problemin e adresuar, arritjen e objektivave të pritura, ndikimin në performancën akademike dhe cilësinë e jetës së **komunitetit pranues**. Këto transformime mund të regjistrohen edhe përmes dëshmive që dokumentojnë efektet e tilla.

Vlerësimi i ndikimit bëhet zakonisht duke u bazuar në objektivat e Vullnetarizmit Edukativ dhe treguesve specifikë cilësor dhe sasior, dhe jo vetëm në një përmbledhje të përgjithshme.

Vlerësimi i vazhdueshëm i një projekti bën të mundur kontrollimin e rezultateve dhe arritjeve të pjesshme/përfundimtare, vendosjen e gjërave në rregull ose për të vazhduar në të njëjtën rrugë. Ky proces përfshin të mësuarit, aktivitetet projektit të Vullnetarizmit Edukativ dhe përvojën në tërësi. Përmes kësaj, është e mundur të jepet një përmbledhje në të cilën aktivitetet/projekit i përfunduar ka ndihmuar për të transformuar realitetin e një komuniteti të caktuar.

1. REGJISTRIMI, SISTEMATIZIMI DHE KOMUNIKIMI

Sistematizimi është mbledhja e përshtypjeve dhe të dhënave, duke identifikuar karakteristikat e aktiviteteve të kryera, pikat e forta dhe të dobëta të projektit. Gjithashtu, sistematizimi është një mjet për të ndërtuar njohuri kolektive, pasi synohet të përftoni një produkt përfundimtar që përmbledh të gjithë përvojën e zhvilluar në projekt.

Një regjistrim sistematik bën të mundur ruajtjen e "historisë" së projektit dhe përhapjen e tij midis anëtarëve të ndryshëm të komunitetit, institucioneve të ndryshme, etj. Sistematizimi dhe komunikimi i mirë në kuptim të përmbajtjes, do të kenë një ndikim të drejtpërdrejtë në cilësinë përfundimtare të prezantimit të projektit. Ndonjëherë, kur përvoja nuk është përshkruar ose shpjeguar mirë, nuk lejon që vlerësuesit ta shohin atë si një projekt të mirë.

Sugjerim: Ju mund të plotësoni formularin e aplikimit së bashku me nxënësit ose mësimdhënësit e tjerë të cilët kanë qenë të përfshirë në projekt.